## MODELI PËR DOKUMENTIN KONSULTATIV

Projektvendimi **“Për disa shtesa dhe ndryshime në vendimin nr. 275, datë 1.04.2015, të Këshillit të Ministrave, “Për miratimin e rregullores “Për kushtet dhe rregullat e sigurisë së armëve””.**

|  |
| --- |
| Ministria e Brendshme fton qytetarë, shoqëritë tregtare që kryejnë veprimtari të lejuara me armët, organizata të shoqërisë civile, organet e pavarura, ekspertë të fushës dhe përfaqësues të tjerë të publikut të interesuar për të kontribuar përgjatë procesit të konsultimit publik të projektvendimit “Për një shtesë dhe ndryshim në vendimin nr. 94, datë 4.2.2015, të Këshillit të Ministrave “Për procedurat për armët, në rastet e deklarimit të vdekjes, deklarimit të mbylljes ligjore të aktivitetit, për qëllime studimore, të humbjes së armës, vjedhjes së saj apo dokumentit/autorizimit”  Ministria e Brendshme mirëpret:   * Komente të përgjithshme publike mbi rregullat dhe kushtet e sigurisë sigurisë që duhet të plotësohen për veprimtarinë e transportit të armëve, pjesëve kryesore dhe municioneve të tyre, kushtet e sigurisë për ndërtimin e poligoneve të qitjes të hapur, të mbyllur, me pjatel, si kushtet dhe rregullat e sigurisë për ruajtjen e armës së zjarrit në vendbanim. * Komente nga cilido që mund të njohë fushën e rendit dhe sigurisë publike, dhe kryesisht atë të kontrollit të armëve për përdorim civil pjesë e fushës së përgjegjësisë së Ministrisë së Brendshme, si dhe sugjerime në lidhje me modelet më të mira të procedurave dhe afateve për ushtrimin e të drejtave në veprimtaritë e lejuara me armët.   Kontributet tuaja do të konsiderohen përgjatë procesit të përmirësimit të mëtejshëm të projektvendimit. Zyra e Ministrisë së Brendshme do të përmbledhë të gjitha sugjerimet dhe japë sqarime për mënyrën se si ato janë reflektuar në aktin e përmendur, dhe në rast se sugjerimet nuk reflektohen në projektvendim. |

Kohëzgjatja e konsultimeve:

|  |
| --- |
| Konsultimi publik do të zgjasë 1 muaj, nëpërmjet publikimit në RENJK, nga data 26 mars 2021 deri më 22 prill 2021. |

Si të përgjigjeni:

|  |
| --- |
| Mund të merrni pjesë në procesin e konsultimeve publike duke dërguar komente/kontribute për projektin:   * Duke plotësuar formularin online të Regjistrit Elektronik për projektaktit, në adresën elektronike: <http://www.konsultimipublik.gov.al>. * Me email duke dërguar propozimet/sugjerimet tuaja në adresën e koordinatorit të konsultimit publik për Ministrinë e Brendshme Keti Suli, në adresën: [keti.suli@mb.gov.al](mailto:keti.suli@mb.gov.al). * Me shkresa zyrtare nga ministritë e linjës. |

|  |
| --- |
| Të dhënat e kontaktit të koordinatorit përkatës për konsultime publike dhe /ose të ndonjë personi tjetër të cilit i drejtohen pyetjet:  Znj. Keti Suli - Koordinatore e Konsultimit Publik, e-mail [keti.suli@mb.gov.al](mailto:keti.suli@mb.gov.al).  Znj. Margarita Vogli – Specialiste e Sektorit të Hartimit dhe Koordinimit të Strategjive, Drejtoria e Politikave dhe Strategjive, e-mail [margarita.vogli@mb.gov.al](mailto:margarita.vogli@mb.gov.al) |

Datat dhe vendet e takimeve publike:

|  |
| --- |
| Duke filluar nga fillimi i vitit 2021 ka filluar puna për identifikimin e grupeve të interesit, përcaktimi i metodave të konsultimit dhe janë zhvilluar vazhdimisht takime të grupit të punës si dhe ekspertë në fushën e armatimit.  Gjithashtu, janë zhvilluar edhe takime të grupit të punës me përfaqësues të misioneve/partnerëve ndërkombëtarë që ofrojnë bashkëpunim dhe asistencë në fushën e kontrollit të armëve, municioneve dhe eksplozivëve. Për shkak të natyrës së tyre teknike, projektvendimi u konsultua me ekspertët e SEESAC - Zyra e Evropës Juglindore dhe Lindore për Kontrollin e Armëve të Vogla dhe të Lehta, në një seminar dy ditor (8-9 shkurt 2021) me përfaqësues të drejtorive përgjegjëse për draftimin e projektvendimit në Ministrinë e Brendshme. |

Sfondi i propozimit legjislativ

|  |
| --- |
| Në kuadër të miratimit të ndryshimeve në ligjin nr. 74/2014 “Për armët” në dhjetor të vitit 2020 si dhe Urdhrit nr. 158, datë 25.11.2019 të Kryeministrit “Për marrjen e masave për rregullimin e dispozitave ligjore për aplikimin e shërbimeve vetëm online, nga data 01.01.2020” u paraqit e nevojshme të reflektoheshin ndryshimet e parashikuara në këtë ligj edhe në aktet nënligjore përkatëse për një qartësi më të madhe mbi rregullat dhe kushtet e sigurisë që duhet të plotësohen për veprimtarinë e transportit të armëve, kushtet e sigurisë për ndërtimin e poligoneve, si kushtet dhe rregullat e sigurisë për ruajtjen e armës së zjarrit në vendbanim. |

Propozimet

|  |
| --- |
| Qëllimi i këtij projektvendimi është të unifikojë rregullat dhe kushtet e sigurisë që duhet të plotësohen për veprimtarinë e transportit të armëve, pjesëve kryesore dhe municioneve të tyre, kushtet e sigurisë për ndërtimin e poligoneve të qitjes të hapur, të mbyllur, me pjatel, si kushtet dhe rregullat e sigurisë për ruajtjen e armës së zjarrit në vendbanim.  Ky projektvendim synon të realizojë njësimin e plotë të termave (përkufizimeve dhe kategorive të armëve, pjesëve të armëve dhe municioneve, poligoneve), objekt i ligjit nr. 74/2014, i ndryshuar, si dhe të përcaktojë kushtet dhe rregullat për ruajtjen e armëve, pjesëve kryesore dhe municioneve të tyre, kushtet dhe rregullat për funksionimin e poligoneve, rregullat e ndërtimit dhe shfrytëzimit të poligoneve me pjatel. |

Pyetjet

|  |
| --- |
| *Jeni të ftuar të jepni komentet dhe kontributet tuaja për të gjitha aspektet e projekt-ligjit të propozuar.*   * Si i vlerësoni parashikimet e bëra në këtë projektvendim mbi klasifikimet e poligoneve të qitjes? * A jeni dakord me rregullat e reja të parashikuara për ndërtimin dhe shfrytëzimin e poligoneve me pjatel? |